system
Răspunde în limba română, în stilul Wikipedia, cat mai corect gramatical.
user
Îmi poți explica despre Județul Baia (interbelic)?
assistant
Județul Baia a fost o unitate administrativă de ordinul întâi din Regatul României, aflată în regiunea istorică Moldova. Reședința județului era orașul Fălticeni.

Întindere 

Județul se afla în partea nord-estică a României Mari, în nordul regiunii Moldova, iar actualmente teritoriul lui este împărțit între județul Suceava și județul Iași. Se învecina la nord cu județele Suceava și Botoșani, la vest cu județul Câmpulung, la sud cu județele Neamț și Roman, iar la est cu județul Iași. A fost dezmembrat odată cu reforma administrativă comunistă din 1950.

Organizare 
Județul cuprindea orașele Fălticeni și Pașcani și era organizat inițial în trei plăși:
 Plasa Moldova, cu reședința la Baia,
 Plasa Pașcani, cu reședința la Pașcani și
 Plasa Siret, cu reședința la Lespezi.

Ulterior, numărul plășilor județului a devenit patru, ca urmare a împărțirii plășii Moldova în două:
 Plasa Mălini, cu reședința la Mălini și
 Plasa Boroaia, cu reședința la Boroaia.

Populație 
Conform datelor recensământului din 1930 populația județului era de 157.501 locuitori, dintre care 91,8% români, 4,8% evrei, 1,2% țigani, 0,6% germani ș.a. Ca limbă maternă 93,5% au declarat limba română, 3,7% limba idiș, 0,7% limba țigănească, 0,6% limba germană ș.a. Din punct de vedere confesional populația era alcătuită din 92,9% ortodocși, 4,9% mozaici, 1,0% romano-catolici ș.a.

Mediul urban 
În mediul urban populația era alcătuită din 76,6% români, 19,7% evrei, 1,3% germani ș.a. Din punct de vedere confesional populația urbană avea următoarea structură: 76,5% ortodocși, 20,3% mozaici, 2,4% romano-catolici ș.a.

Referințe

Legături externe 

 Portretul României Interbelice - Județul Baia